
KONKURS
[bookmark: _GoBack]za najbolji multimedijalni rad učenika/ca srednjih škola i studenata/kinja u Crnoj Gori u okviru projekta STECCI, Ljetnja akademija 3

STEĆCI — GLASOVI VJEČNOSTI
Reinterpretacija srednjovjekovne kamene baštine kroz savremeni multimedijalni izraz

O konkursu
Stećci su monumentalni kameni nadgrobni spomenici iz srednjeg vijeka, karakteristični za područje današnje Crne Gore, Bosne i Hercegovine, Srbije i Hrvatske. Različitih su oblika, a često sadrže uklesane simbole, dekorativne motive i natpise koji svjedoče o kulturnom, društvenom i duhovnom životu tadašnjih zajednica. Od 2016. godine upisani su na UNESCO Listu svjetske baštine kao zajedničko nasljeđe četiri države — ukupno 28 nekropola, od kojih se tri nalaze u Crnoj Gori.
U Crnoj Gori stećci se mogu vidjeti na području opština Žabljak, Plužine, Nikšić, Šavnik i Pljevlja, a tri zaštićene nekropole — Grčko groblje i Bare Žugića kod Žabljaka, te Grčko groblje na Šćepan Polju u Plužinama — dio su UNESCO svjetske baštine. Njihovi reljefi i natpisi, od ljiljana, rozeta i prizora kola, do epitafa koje su davno uklesale ruke stanovnika ovih krajeva, čuvaju priču o životu i smrti ljudi srednjovjekovne Crne Gore.
Univerzitet Donja Gorica poziva srednjoškolce/ke, kao i studente/kinje da ovoj kamenoj baštini udahnu novi život jezikom savremenih medija. Cilj konkursa je da ćutljivi „kameni spavači“ ponovo progovore — kroz video materijal— i da se učenicima/ama i studentima/kinjama otvori prostor da povežu prošlost sa digitalnim dobom.
Tema i mogući pristupi
Učesnici slobodno biraju ugao iz kojeg pristupaju temi. 
Rad treba da pokaže istraživački pristup, jasnu autorsku ideju i ličnu vezu sa baštinom stećaka.
Pravo učešća
Konkurs je otvoren za sve učenike/ce srednjih škola i studente/kinje univerziteta u Crnoj Gori.
Pravila učešća:
1. Radovi se izrađuju u timovima od po dvije do četiri osobe
1. Svaki tim može prijaviti najviše jedan rad – video materijal povezan sa stećcima. 

Oblici radova
Prihvataju se kratki video-radovi u trajanju od 30 sekundi do 5 minuta. Video može biti dokumentarni, igrani, animirani, promotivni ili kombinacija navedenih formi.
Tehnički uslovi
· Video se dostavlja u MP4 formatu, u rezoluciji od najmanje 1080p (Full HD).
· Rad mora biti originalan i izrađen za potrebe ovog konkursa.
· Muzika, fotografije, snimci i drugi korišćeni materijali moraju biti autorski ili zakonito dostupni za korišćenje, uz obavezno navođenje izvora.
· Uz video je potrebno dostaviti kratak opis rada, koji sadrži njegovu osnovnu ideju, imena autora i naziv škole ili fakulteta.
· Potrebno je dostaviti kontakt podatke autora: imena i prezimena, adrese e-pošte i brojeve telefona.
· Prijavljivanjem rada autori daju saglasnost da se video, u cjelini ili u djelovima, može naknadno koristiti, objavljivati i prikazivati u okviru aktivnosti, promocije i predstavljanja projekta, uz navođenje imena autora.
Nagrade
Nagrade su:
	Prva nagrada
	Druga nagrada

	500 €
	300 €


Najbolji radovi biće javno prikazani na projekciji u organizaciji Univerziteta Donja Gorica.  
Prijava i rokovi
Rok za slanje radova je 15. septembar 2026. godina, a svečana dodjela nagrada biće organizovana 21. septembra  2026. godine na Univerzitetu Donja Gorica.
Radove dostaviti elektronski na adrese vedran.pean@udg.edu.me i aleksandra.gogic@udg.edu.me, sa naznakom „Konkurs – Stećci“ u naslovu mejla. Veće fajlove poslati putem linka (npr. WeTransfer ili Google Drive).
Žiri
Pristigle radove ocjenjivaće stručni žiri sastavljen od profesora/ki i saradnika/ca Univerziteta Donja Gorica iz oblasti umjetnosti, dizajna, multimedije i kulturne baštine. Žiri zadržava pravo da ne dodijeli nagradu ukoliko prijavljeni radovi ne zadovolje kriterijume kvaliteta.
Kontakt
Za sva pitanja u vezi sa konkursom, molimo vas da se obratite putem e-mail adresa: vedran.pean@udg.edu.me i aleksandra.gogic@udg.edu.me

Univerzitet Donja Gorica zadržava pravo da nagrađene radove koristi u nekomercijalne, promotivne i obrazovne svrhe, uz obavezno navođenje autora.

